Lhotse  
ལྷོ་རྩེ, ल्होत्से, 洛子峰, 洛子峰View and modify data on Wikidata 

|  |  |
| --- | --- |
| Sijainti | 
SagarmathaNepal ja Kiina |
| Vuoristo | 
Himalaja |
| Korkeus merenpinnasta | 
8 516 m |
| Prominenssi | 
610 mView and modify data on Wikidata  |
| Suojelualue | 
Sagarmāthān kansallispuistoView and modify data on Wikidata  |
| Ensimmäinen nousu huipulle | 
Sveitsiläisjoukkue 18. toukokuuta 1956 |

Kartta

|  |  |
| --- | --- |
| Koordinaatit | 
27° 57′ 42″ P, 86° 56′ 00″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Lhotse** (Kiinassa virallisesti *Lhozê*, kiinaksi: 洛子峰, pinyiniksi: *Luòzǐ Fēng*) on maailman neljänneksi korkein vuori, jonka korkein huippu on 8 516 metriä merenpinnan tason yläpuolella. Vuoren kaksi muuta huippua ovat Lhotse Middle (8 414 metriä) ja Lhotse Shar (8 383 metriä). Lhotse sijaitsee Himalajalla Kiinan ja Nepalin rajalla.

Maantiede
---------

Lhotse on osa Everestin massiivia ja sen yhdistää Mount Everestiin korkea sola, jota kutsutaan Eteläsolaksi (engl. *South col*). Sola ei missään kohdassa laskeudu 8 000 metrin alapuolelle. Vuorta onkin pidetty joskus virheellisesti Mount Everestin eteläisenä huippuna. Koska Lhotsen prominenssi on 610 metriä, joka on enemmän kuin itsenäisiltä vuorilta yleisesti vaadittu 500 metrin prominenssi Lhotse kuitenkin lasketaan omaksi vuorekseen.

Vuorikiipeily
-------------

Lhotseen ei kiinnitetty huomiota itsenäisenä kiipeilykohteena ennen ensimmäistä nousua Mount Everestille. Lhotsen päähuippu valloitettiin ensimmäistä kertaa 18. toukokuuta 1956, kun sveitsiläiset Ernst Reiss ja Friz Luchsinger kiipesivät sen huipulle pyrkiessään Eteläsolaa pitkin Mount Everestille.

Lhotsen toiseksi korkein huippu Lhotse Middle oli pitkään korkein kiipeämätön nimetty huippu maailmassa. Sen kiipesi vasta vuonna 2001 venäläinen kiipeilijäryhmä, johon kuuluivat Eugeny Vinogradsky, Sergei Timofeev, Alexei Bolotov ja Petr Kuznetsov. Lhotsen 3 300 metriä korkea pystysuora eteläseinämä on yksi kiipeilyn vaikeimmista haasteista. Sen kiipesivät ensimmäisinä vuonna 1990 neuvostoliittolaisen retkikunnan Sergey Bershov ja Gennadiy Karataev. Eteläseinämän kiipeily-yrityksessä oli 1989 kuollut Jerzy Kukuczka, joka kiipesi toisena ihmisenä maailmassa kaikki yli 8 000 metriä korkeat huiput.

Vuoteen 2012 mennessä Lhotsen oli onnistunut saavuttamaan 461 kiipeilijää ja 13 kiipeilijää oli kuollut yrityksessä. Kuolleiden osuus huipulle päässeistä oli noin 3%.

Suomalaisista kiipeilijöistä huipun ovat saavuttaneet Veikka Gustafsson vuonna 1995, Samuli Mansikka vuonna 2008, Mia Graeffe vuonna 2012 ja Anne-Mari Hyryläinen vuonna 2013.

Katso myös
----------

* Luettelo maailman korkeimmista vuorista

Lähteet
-------

1. ↑  Lhotse - Peakbagger.com *www.peakbagger.com*. Viitattu 20.7.2021.
2. ↑  Lhotse *www.8000ers.com*. Viitattu 20.7.2021.
3. ↑  Lhotse : Climbing, Hiking & Mountaineering: SummitPost *www.summitpost.org*. Viitattu 20.7.2021.
4. 1 2 3  The Eight-Thousanders *www.earthobservatory.nasa.gov*.  17.12.2013. Viitattu 20.7.2021. (englanniksi)
5. ↑  Lhotse Encyclopedia Britannica. Viitattu 20.6.2014.
6. ↑  Suomalaiset 8000m kiipeilijät *Suomen Alppikerho*. Viitattu 19.7.2021.

CommonsCommons
Wikimedia Commonsissa on kuvia tai muita tiedostoja aiheesta **Lhotse**.